اسحاق سہوتا

اسحاق سہوتا (بابا سہوتا) پنجاب، پاکستان دے اک پنجابی شاعر نیں۔ اوہ وکالت تے صحافت نال منسلک رہے۔ اوہناں نے 62 سال وکالت کیتی تے اخبار دے چیف ایڈیٹر دے طَور تے خِدمات وی انجام دِتیاں۔ اوہناں دے وڈکیاں دا تعلق امبرسر توں سی۔ اسحاق سہوتا پاکستان دے مُختلف شہراں وچ مقیم رہے۔ 

اسحاق سہوتا پنجابی زبان وچ شاعری کردے نیں۔ اوہناں نے اکتوبر 2019 وچ اسحاق سہوتا ویلفیئر ٹرسٹ دے چھتر چھاویں لہور وچ کامیاب آل پنجاب مشاعرے دا اِنعقاد کروایا۔ اوہناں دے پنجابی شاعری دے مجموعے وی شائع ہوچُکے نیں۔

 نمونہ کلام 
اِکو ساہ دی زندگانی
بابا سہوتا کُل کہانی
ساہواں دے وچ رہنا پوے
ساہ جے دُوجا لینا پوے
ساہ نال ساہ نُوں جوڑنا پَیندا
پہلا ساہ فیر موڑنا پَیندا
رہندا تاں وی اِکو ساہ
نئیں مَندا تے ساہ ودھاء
نہ پا پانی وچ مدھانی
اِکو ساہ دی زندگانی
بابا سہوتا کُل کہانی 

 لِکھتاں 
 مچھری دوپہر (پنجابی شعری مجموعہ)
 مَیں چھانواں دا سُکھ نی اڑیئے (پنجابی شعری مجموعہ)

 باہرلے جوڑ 
 فیس بُک پیج
 یُو ٹِیوُب چَینل

 حوالے  

گٹھ:پنجابی شاعر
گٹھ:پنجابی شخصیتاں
گٹھ:جٹ